താലിബാന്റെ തോക്കിന് മുന്നിലും പതറാതെ സ്ത്രീകള് പ്രാകൃതനിയമങ്ങള്ക്കെതിരെ പ്രതിഷേധം ശക്തം കാബൂള് അഫ്ഗാനിസ്ഥാനില് താലിബാന് നടപ്പാക്കാന് ശ്രമിക്കുന്ന പ്രാകൃതമായ ഉത്തരവുകള്ക്കെതിരെ പ്രതിഷേധവുമായി സ്ത്രീകള് തെരുവില്. കാബൂളില് കഴിഞ്ഞ ദിവസം നടന്ന പ്രതിഷേധ പ്രകടനങ്ങള്ക്ക് നേരെ താലിബാന് ഭീകരര് വെടിയുതിര്ത്തിരുന്നു. എന്നാല് ഭീഷണി വകവെയ്ക്കാതെ പെണ്കുട്ടികളടക്കം കൂടുതല് സ്ത്രീകള് ശക്തമാകുന്ന പ്രതിഷേധങ്ങളുടെ ഭാഗമാകുകയാണ്. പ്ലക്ക് കാര്ഡുകളും പോസ്റ്ററുകളുമായി തെരുവിലിറങ്ങുന്ന സ്ത്രീകളെ താലിബാന് അംഗങ്ങള് തോക്കുകളുമായി നേരിടുന്നതിന്റെ നിരവധി ചിത്രങ്ങളാണ് അഫ്ഗാനിസ്ഥാനില് നിന്ന് മാധ്യമപ്രവര്ത്തകര് ട്വീറ്റ് ചെയ്യുന്നത്. An Afghan woman fearlessly stands face to face with a Taliban armed man who pointed his gun to her chest. Photo: Reuters pic.twitter.com8VGTnMKsih Zahra Rahimi ZahraSRahimi തലസ്ഥാനമായ കബൂളില് പ്രതിഷേധവുമായി തെരുവിലിറങ്ങിയ വനിതകളില് ഒരാള്ക്കു നേരെ താലിബാന് ഭീകരന് തോക്കുചൂണ്ടുന്നതും സ്ത്രീ നിര്ഭയമായി അയാള്ക്കുനേരെ നോക്കി നില്ക്കുന്നതുമായ ചിത്രം ടോളോ ന്യൂസിന്റെ കാബൂള് ലേഖിക സാറ റഹിമി ട്വീറ്റ് ചെയ്തു. നെഞ്ചിനു നേരെ തോക്കുചൂണ്ടിയ താലിബാന് ഭീകരവാദിയോട് നിര്ഭയമായി മുഖാമുഖം നില്ക്കുന്ന അഫ്ഗാന് വനിത എന്ന കുറിപ്പോടെയാണ് ചിത്രം അവര് ട്വിറ്ററില് പങ്കുവെച്ചിരിക്കുന്നത്. വാര്ത്താ ഏജന്സിയായ റോയിട്ടേഴ്സിന്റേതാണ് ചിത്രം. വലിയ പ്രചാരമാണ് നവമാധ്യമങ്ങളില് ചിത്രത്തിന് ലഭിക്കുന്നത്. ബിബിസിയുടെ മാധ്യമ പ്രവര്ത്തകനായ ജമാലുദ്ദീന് മൗസവിയും കാബൂളിലെ സ്ത്രീകളുടെ പോരട്ടത്തിന്റെ നിരവധി ചിത്രങ്ങള് ട്വീറ്റ് ചെയ്തു. Today in Kabul Afganistan AfghanTaliban TalibanTakeover pic.twitter.comS9YgLlxAeS Jamaluddin Mousavi Jamal_Mousavi താലിബാനെതിരെ നിരവധി പ്രതിഷേധ പ്രകടനങ്ങളാണ് കഴിഞ്ഞ ദിവസങ്ങളില് നടന്നത്. പാകിസ്താന് എംബസിയിലേക്കും വനിതകള് പ്രതിഷേധവുമായി എത്തിയിരുന്നു. ഈ പ്രതിഷേധങ്ങളുടെ നിരവധി ചിത്രങ്ങളും വീഡിയോയും സാമൂഹ്യമാധ്യമങ്ങളില് പ്രചരിക്കുന്നുണ്ട്. ഈ പ്രതിഷേധവുമായി തെരുവിലിറങ്ങിയ നൂറുകണക്കിനുവരുന്ന സ്ത്രീകളെ പിരിച്ചുവിടാന് താലിബാന് വെടിയുതിര്ത്തതായി വാര്ത്തകളുണ്ടായിരുന്നു. അഫ്ഗാനിസ്ഥാനിലെ സ്വകാര്യ സര്വകലാശാലകളില് പെണ്കുട്ടികളുടെ വിദ്യാഭ്യാസത്തിന് പ്രാകൃതമായ മാര്ഗരേഖ താലിബാന് കഴിഞ്ഞ ദിവസം പുറത്തിറക്കിയിരുന്നു. പെണ്കുട്ടികള് നിര്ബന്ധമായും മുഖം മറയ്ക്കണം, ക്ലാസ് റൂമുകളില് ആണ്കുട്ടികള്ക്കും പെണ്കുട്ടികള്ക്കുമിടയില് മറവേണം, പെണ്കുട്ടികളെ വനിതാ അധ്യാപകര് തന്നെ പഠിപ്പിക്കണം, പെണ്കുട്ടികള്ക്കും ആണ്കുട്ടികള്ക്കും പ്രത്യേക വാതിലുകള് വേണം, ആണ്കുട്ടികളും പെണ്കുട്ടികളും ഇടവേളകളില് ഒരുമിച്ച് ഇടപഴകാതിരിക്കാന് പെണ്കുട്ടികളുടെ ക്ലാസുകള് അഞ്ച് മിനിറ്റ് മുമ്ബായി അവസാനിപ്പിക്കണം, സഹപാഠികളായ ആണ്കുട്ടികള് കോളേജ് പരിസരം വിട്ടുപോകുന്നതുവരെ പെണ്കുട്ടികള് വിശ്രമമുറികളില് തുടരണം തുടങ്ങിയ നിര്ദേശങ്ങളായിരുന്നു മാര്ഗരേഖയിലുള്ളത്.